CELEX: 52012DP0213
Language: lv
Date: 2012-05-22 00:00:00
Title: Grozījumu izdarīšana Eiropas Parlamenta Reglamentā saistībā ar Eiropas pilsoņu iniciatīvas īstenošanu Eiropas Parlamenta 2012. gada 22. maija lēmums par Eiropas Parlamenta Reglamenta grozīšanu attiecībā uz Eiropas pilsoņu iniciatīvas īstenošanu (2011/2302(REG))

13.9.2013   
            
            
               LV
            
            
               Eiropas Savienības Oficiālais Vēstnesis
            
            
               CE 264/98
            
         Otrdiena, 2012. gada 22. maijsGrozījumu izdarīšana Eiropas Parlamenta Reglamentā saistībā ar Eiropas pilsoņu iniciatīvas īstenošanu
   P7_TA(2012)0213
   Eiropas Parlamenta 2012. gada 22. maija lēmums par Eiropas Parlamenta Reglamenta grozīšanu attiecībā uz Eiropas pilsoņu iniciatīvas īstenošanu (2011/2302(REG))
   2013/C 264 E/18
   
      Eiropas Parlaments,
   
               —
            
            
               ņemot vērā Reglamenta grozīšanas priekšlikumus (B7-0539/2011 un B7-0732/2011),
            
         
               —
            
            
               ņemot vērā Reglamenta 211. un 212. pantu,
            
         
               —
            
            
               ņemot vērā Konstitucionālo jautājumu komitejas ziņojumu (A7-0148/2012),
            
         
               1.
            
            
               nolemj Reglamentā veikt turpmāk minētos grozījumus;
            
         
               2.
            
            
               atgādina, ka šie grozījumi stājas spēkā nākamās sesijas pirmajā dienā;
            
         
               3.
            
            
               aicina priekšsēdētāju veikt nepieciešamos pasākumus, lai nodrošinātu, ka Eiropas Parlamentā tiek izveidots vienots kontaktpunkts, kurā pilsoņi, pārstāvju apvienības un pilsoniskā sabiedrība var vērsties saistībā ar jautājumiem par Eiropas pilsoņu iniciatīvām;
            
         
               4.
            
            
               aicina Komisiju Eiropas Parlamenta priekšsēdētājam adresētā vēstulē apstiprināt savu nodomu visās atklātajās uzklausīšanās par Eiropas pilsoņu iniciatīvām tikt pārstāvētai principā ar komisāru, kas atbildīgs par attiecīgo tematu, vai, ja komisārs nevar piedalīties, vēlams ar citu Komisijas locekli vai ģenerāldirektoru, kas atbildīgs par šo tematu;
            
         
               5.
            
            
               aicina Prezidiju un ģenerālsekretāru veikt atbilstīgus pasākumus, lai, nodrošinot attiecīgas iespējas, tostarp izmantojot vislabāk pieejamo informācijas un komunikācijas tehnoloģiju, panāktu iespējami lielāku sabiedrības uzmanību atklātajām uzklausīšanām, kas veltītas Eiropas pilsoņu iniciatīvām;
            
         
               6.
            
            
               uzskata, ka būtu jāveicina Eiropas Parlamenta deputātu līdzdalība uzklausīšanās, kas notiek saistībā ar Eiropas pilsoņu iniciatīvām;
            
         
               7.
            
            
               uzdod priekšsēdētājam nosūtīt šo lēmumu zināšanai Padomei un Komisijai.
            
         
               SPĒKĀ ESOŠAIS TEKSTS
            
            
               GROZĪJUMS
            
         
               
                  Grozījumi Nr. 5 un 4
               
            
         
               
                  Eiropas Parlamenta Reglaments
               
               
                  197.a pants (jauns)
               
            
         
                
            
            
               
                  Reglamenta 197.a pants
               
               
                  Atklāta uzklausīšana par pilsoņu iniciatīvām
               
            
         
                
            
            
               
                  
                     1.
                     
                     Ja Komisija pilsoņu iniciatīvu ir publicējusi šim nolūkam paredzētajā reģistrā saskaņā ar Regulas (ES) Nr. 211/2011 (1) 10. panta 1. punkta a) apakšpunktu, Parlamenta priekšsēdētājs pēc Komiteju priekšsēdētāju konferences priekšsēdētāja ierosinājuma:
                  
               
               
                           
                              
                                 a)
                              
                           
                        
                        
                           
                              
                                 uzdod likumdošanas komitejai, kas atbildīga par attiecīgo tematu saskaņā ar VII pielikumu, organizēt atklāto uzklausīšanu, kas paredzēta Regulas (ES) Nr. 211/2011 11. pantā; Lūgumrakstu komiteju automātiski iesaista likumdošanas komitejas darbā saskaņā ar Reglamenta 50. pantu;
                           
                        
                     
                           
                              
                                 b)
                              
                           
                        
                        
                           
                              
                                 ja divām vai vairākām pilsoņu iniciatīvām, kas publicētas attiecīgajā reģistrā saskaņā ar Regulas (ES) Nr. 211/2011 10. panta 1. punkta a) apakšpunktu, ir līdzīgs priekšmets, pēc apspriešanās ar organizatoriem var nolemt, ka ir jāorganizē kopīga atklātā uzklausīšana, kurā visas attiecīgās pilsoņu iniciatīvas vērtē pēc vienādiem kritērijiem.
                              
                           
                        
                     
         
                
            
            
               
                  
                     2.
                     
                     Atbildīgā komiteja:
                  
               
               
                           
                              
                                 a)
                              
                           
                        
                        
                           
                              
                                 pārliecinās, ka Komisija atbilstošā līmenī ir tikusies ar organizatoriem saskaņā ar Regulas (ES) Nr. 211/2011 10. panta 1. punkta b) apakšpunktu;
                           
                        
                     
                           
                              
                                 b)
                              
                           
                        
                        
                           
                              
                                 nodrošina — ja nepieciešams, ar Komiteju priekšsēdētāju konferences atbalstu —, ka Komisija pienācīgi piedalās atklātās uzklausīšanas organizēšanā un ka uzklausīšanā tā ir pārstāvēta atbilstošā līmenī.
                              
                           
                        
                     
         
                
            
            
               
                  
                     3.
                     
                     Atbildīgās komitejas priekšsēdētājs sasauc atklāto uzklausīšanu piemērotā dienā triju mēnešu laikā pēc iniciatīvas iesniegšanas Komisijai saskaņā ar Regulas (ES) Nr. 211/2011 9. pantu.
                  
               
            
         
                
            
            
               
                  
                     4.
                     
                     Atbildīgā komiteja organizē atklātu uzklausīšanu Parlamentā — attiecīgā gadījumā kopā ar citām Savienības iestādēm un struktūrām, kam varētu būt vēlme piedalīties. Tā var uzaicināt piedalīties citas ieinteresētās personas.
                  
               
               
                  
                     Atbildīgā komiteja uzaicina organizatoru pārstāvju grupu, kurā ir arī vismaz viena Regulas (ES) Nr. 211/2011 3. panta 2. punkta otrajā daļā minētā kontaktpersona, uzklausīšanā iepazīstināt ar iniciatīvu.
                  
               
            
         
                
            
            
               
                  
                     5.
                     
                     Prezidijs saskaņā ar kārtību, kāda panākta, vienojoties ar Komisiju, pieņem noteikumus par radīto izdevumu atmaksāšanu.
                  
               
            
         
                
            
            
               
                  
                     6.
                     
                     Parlamenta priekšsēdētājs un Komiteju priekšsēdētāju konferences priekšsēdētājs var deleģēt savas šajā pantā noteiktās pilnvaras attiecīgi Parlamenta priekšsēdētāja vietniekam un citas komitejas priekšsēdētājam.
                  
               
            
         
                
            
            
               
                  
                     7.
                     
                     Ja ir izpildīti 50. un 51. pantā paredzētie nosacījumi, šos noteikumus pēc analoģijas piemēro arī citām komitejām. Piemēro arī 188. pantu.
                  
               
               
                  
                     Reglamenta 23. panta 9. punktu atklātām uzklausīšanām par pilsoņu iniciatīvām nepiemēro.
                  
               
            
         
               
                  Grozījums Nr. 2
               
            
         
               
                  Eiropas Parlamenta Reglaments
               
               
                  203.a pants
               
            
         
               Ja Parlaments ir informēts, ka Komisija saskaņā ar Līguma par Eiropas Savienību 11. panta 4. punktu ir aicināta iesniegt tiesību akta priekšlikumu, 
                     Lūgumrakstu
                   komiteja pārbauda, vai tas var ietekmēt tās darbu, un, ja vajadzīgs, šo faktu dara zināmu personām, kuras iesniegušas lūgumrakstus par saistītiem tematiem.
            
            
               Ja Parlaments ir informēts, ka Komisija saskaņā ar Līguma par Eiropas Savienību 11. panta 4. punktu 
                     un atbilstoši Regulai (ES) Nr. 211/2011
                   ir aicināta iesniegt tiesību akta priekšlikumu, 
                     par lūgumrakstiem atbildīgā
                   komiteja pārbauda, vai tas var ietekmēt tās darbu, un, ja vajadzīgs, šo faktu dara zināmu personām, kuras iesniegušas lūgumrakstus par saistītiem tematiem.
            
         
                
            
            
               
                  
                     Pilsoņu iniciatīvu priekšlikumus, kuri reģistrēti saskaņā ar Regulas (ES) Nr. 211/2011 4. pantu, taču kurus Komisijai saskaņā ar minētās regulas 9. pantu nav iespējams iesniegt tāpēc, ka nav ievērots attiecīgo paredzēto procedūru un nosacījumu kopums, var izskatīt par lūgumrakstiem atbildīgā komiteja, ja tā uzskata, ka iniciatīvas tālāka virzība ir lietderīga. Pēc analoģijas piemēro 201., 202. un 203. pantu.
                  
               
            
         
      (1)  
         Eiropas Parlamenta un Padomes 2011. gada 16. februāra Regula (ES) Nr. 211/2011 par pilsoņu iniciatīvu (OV L 65, 11.3.2011., 1. lpp.).